Mai multe percheziţii au avut loc aseară în Bucureşti şi în judeţul Neamţ.

Mai multe persoane sunt suspectate de evaziune fiscală, prejudiciul estimat fiind de 8 milioane de euro.

Angajaţii firmei de pază, printre care şi contabila societăţii, sunt suspectaţi că ar fi încheiat contracte cu firme fantomă din Neamţ pentru a evita plata taxelor la stat - prin achiziţii fictive care să ascundă anumite cheltuieli.

Firma de pază este cunoscută în Capitală, unde a avut contracte cu Primăria Sectorului 3, cu Imprimeria Naţională, cu Societatea Naţională a Huilei.

Numai anul trecut, valoarea contractelor încheiate cu statul a fost de 12, 5 milioane de euro.

Perioada infracţională stabilită de procurorii este 2012 – 2014.